Dietsland - Page 8 of 10 - Dietse taal en herkoms
Gepubliseer op 18/07/2018 30/09/2018
Gepubliseer op 13/07/2018 30/09/2018
Oor die Oera Linda Boek
Daar is min dinge wat my al so bevang en verruk het soos hierdie teks, terwyl dit so vêr ek kan sien vir ander net ‘n interessante verskynsel in die verbygang van ‘n gejaagde en oppervlakkige lewe is.
Vir hoeveel mense oer Europese geskiedenis, d.w.s. ouer as ons huidige jaartelling of selfs net ouer as die bestaan van hierdie mislukte kolonie wat Suid-Afrika heet, van enige waarde of belangstelling is, weet ek nie om te sê nie. Dus besef ek dat ek vir ‘n minderheid skryf, en dat wat ek skryf waarskynlik selfs teen die gemene mening van hierdie minderheid is.
Iewers in Verwoerd se toesprake, onthou ek dat hy die volgende vergelyking gemaak het: naamlik dat Europa deur ‘n klein groep mense van uit die Noord-Weste beset, bebou en uitgebrui is – en dat as mens die kaart van Suid-Afrika skuins draai, dieselfde hier gebeur het.
Verwoerd se bewering weergalm deur die Oera Linda Boek (OLB), wat melding maak van ‘n oer Noordiese beskawing daar, welke se spits so 4200 jaar voor die huidige al reeds staande was. Ek gebruik die woord „Noordies” omdat dit so vêr dit my betref die oorsprong van ons bloed, taal en alle goeie dinge wat deur ons geskep is en sal word – is.
Reeds hier loop mens in die moeilikheid vas, dat wat in daardie tyd in Noord Europa rond gewandel het, die blonde barbare soos dit lui, stellig minderwaardig en ‘heidens’ was in vergelyking met die woestyn volke van Noord Afrika en die Middel Ooste, sowel die „Ariese” volke in die steppe van Asië. Nogmeer dat Ariese bloed die geheime bestanddeel tot ons meerderwaardigheid is.
Van al die geskiedkundige gissings en versinsels wat deesdae oor Noord-Wes Europa verbeeld word kan ek nouliks alles aanspreek, dit is soms so uiteenlopend en gepeper met ingewikkelde benamings dat mens nie kan byhou nie. Eenstemmig is hierdie teorieë gewoonlik op een punt: dat Suidelike Christen kultuur die lig tot die donker kol, also die „rou en primitiewe” volke gebring het, en hulle ingelyf het tot die nuwe wêreld.
Wanneer ‘n volk eenmaal bewus word van sy grote, nie net van wat hy is en kan wees nie, maar van wat hy was,― so is dit gewoonlik die aansteking van ‘n vuur wat nie maklik uitgesit kan word nie.
Sulke ontvonkings sien mens in die Nederlandse Gouden Eeuw, sowel die Nasionaal-Sosialistiese rewolusie van Duitsland. Suid-Afrika het sy ontstaan te danke aan die eerste en sy ondergang aan die mislukking van die laaste.
Ons weet dat die OLB ‘n invloed gehad het by die Duitsers, en kan, in naaping van meer geleerde meninge (Jan Ott), vermoed dat dit of ander tekste van dieselfde aard ook by die Nederlanders in die 17de eeu ‘n rol gespeel het. Albei hierdie gebeurtenisse het twee dinge in gemeen: die besydiging van vreemde dwang en die herondekking van die eie. Mens is die sterkste wanneer hy homself is.―
Met die opduiking van die teks in die 1800’s wat ons huidiglik as enigste bron van hierdie oud Noordiese beskawing – mens moet sê ryk – is, was daar in die Nederlande enige golwe gemaak, maar danksy die teks se wedersprekende natuur en sy omwerping van vele opvattings wat toe en nogsteeds heers, was die voorstanders daarvan uitgelag en verneder. Sedert dien het daar nie vele mense dit durf waag om hulle name aan hierdie teks te bind en op sy verdere navorsing aan te dring nie.
Met die bykomende navorsing en opdelwing wat wel geskied het in die meer as een eeu sedert die eerste vertaling in Nederlands vanaf die Oertaal, is dit vandag veel makliker om die bewerings van daardie boek in te sien. Tog gebeur dit nie sonder inspanning nie, en wie dit wil waag moet homself immer herinner aan die raad van Zarathoestra: „Lieber Nichts wissen, als Vieles halb wissen!”―
Dit heet: dat hierdie boek mens se wêreldsaanskouing sal omvêrwerp en vernietig, en dat die heropbouing van dieselfde nie sonder kinder krankhede geskied nie, maar dat dit eindelik die moeite werd is.
Die tyd vir hierdie boek moes kom en het gekom.
Tot onlangs het ek een van die belangrikste begrippe in die OLB misverstaan, naamlik wêreld. Kyk mens in selfs die eenvoudigste Afrikaanse woordeboek, dan staan daar naas ‘aarde’ en ‘mensdom’, ‘heelal’.
Geen god, maar die wêreld, was vir ons voorgeslagte die oweroudste en alles skeppende wese.
Gepubliseer op 10/07/2018 30/09/2018
Oor Afrikaner Christenskap
Die Afrikaner se wese is „Calvinisties-Individualisties” bedingd. Also lui die refrain.
Om ons self met enige reg „Calviniste” te kan noem, moet ons m.i. aan een van die volgende vereistes voldoen:
Spruit uit die saad van Calvyn (d.w.s. genetiese erfgename), of
Besield en bewus wees van die leer van Calvyn soos opgeteken in sy werk Die Institusie, en hierdie gees in ons daaglikse lewe weerspieël
Ek het laasjaar ‘n Nederlandse vertaling van Die Institusie deur gelees, wat ek tussen ‘n hoop ou teologiese boeke vir ong. R30 bekom het. Dit was net nadat ek klaar gemaak het met die Nuwe-Testament. Calvyn se werk was vir my ‘n verkwikkende en welkom verandering van daardie langsame en herhalende stuk plagiaat wat die Joodse Bybel heet, en ek het myself kon verenig met vele dinge wat Calvyn gevorder het.
Nou, ek het groot geword in een van die laaste Calvinsities gefondeerde kerke in die land, hierdie ervaring saam met my eie begrip van sy werk (wat erkennelik onvolledig is, daar ek besef Calvyn veel meer geskryf het as net Die Institusie) het my een ding laat besef: dat daar nie so iets soos ‘n Afrikaner Calvinis is nie.
Eerstens, die yster tug en staalharde selfbeheersing wat sy leer vorder, het ek nog in geen mens kon naspeur nie. Hierby wil ek noem dat dit vir my ook die eerbaarste eienskap van sy leer is: dat dit nie vir almal is nie. Dat dit net vir die uitverkores of voorbestemdes sy, en dat hierdie gedagte heel maklik oorgedra kan word na ‘n bloedsgrondslag. Ek bedoel dat sy leer juis in die lande en onder die volke wortel geskied het wie – voordat hulle gekersten was – iets soortgelyks geglo het. Sy aandringing tot alle eer wat toegeskryf moet word aan God (wat ‘n woord is wat eenvoudig „goed” beteken) en dat die mens homself nie daaroor moet aanmatig nie lui ook ‘n klokkie (teen ere roof).
Eindelik het Calvyn die volgende gedoen: hy het binne die raamwerk van wat oor die Noorde se hals met die swaard gewerp was, ‘n herinterpretasie van die Christen geloof wat meer ooreenstem met ons bloed, en sodoende nuwe lewe in ‘n dooie en volstrek oneerbare wêreldsaanskouing geblaas.
Sy eweknie in Duitsland was natuurlik Luther, wie die juk van Rome afgewerp het deur die geloof vir ieder Duitser in die hand te gee deur die Bybel in hulle taal oorteset.
So is dit dat alby mans se werke die grootste inslag gevind het by mense van hulle eie bloed, Calvyn in die Nederlande (ek is bewus hy was ‘n Fransman, ek vermoed egter dat hy Frankiese bloed in hom gehad het en dat dié oorspronklik van die Nederlande afkom) en Luther in Duitsland.
Om terug te kom by my bewering dat daar nie so iets soos ‘n Afrikaner Calvinis is nie, en veel minder ‘n Afrikaanse kultuur wat deur Calvinisme besiel is.
Die voornaamste en vir my die mees opvallendste is die Afrikaanse houding teenoor die vlees. Speel mens 5 Afrikaanse liedjies van amper enige genre, dan sal 3 van hulle handel oor „soen lyfie baby ek wil jou hê” ens. Hierdie sinlikheid is stellig teen die tugtende en vlees hatende gees van Calvyn, en ook van die Bybel waarop sy leer gefondeer is.
Miskien sal iemand my die verwyt maak „ja, maar mens kan tog nie alles so ernstig neem nie” „mens moet tog ook bietjie ontspan en die lewe geniet”. Dan het jy nognie Calvyn se werk gelees nie en verstaan hoegenaamd nie die woord ‘Puritanisme’ nie, en dat dieselfde ook onder ‘Calvinisme’ verstaan word.
Dat Afrikaanse kultuur so versinlik is terwyl dit wil voorgee om Christen of Calvinsities te wees, is nog ‘n groter verwyt teen dieselfde, aangesien die vlees onder die Drie-eenige van Boosheid gereken word. Hierdie innerlike weerspreking dra eindelik by tot die onernstige en geeslose toestand van wat hedendaagse Christenskap heet.
Hoekom stel ek my so hard teen Christenskap?
Eerstens, omdat die Bybel letterkundige parasitisme (:plagiaat) en heilige swendel is. Om so iets as die hoeksteen van ons wêreldsaanskouing te gebruik is om ons huis (en geestelike ryk) op sand te bou.
Tweedens, dat dit ‘n volstrek Joodse gestalte neem – wat ons nie is nie. ―
Derderns, dat dit selfs met die eerste twee punte buite rekening gelaat, ‘n demoedigende en hemmende invloed op ons het.
Die eerste punt behoort vir enige eerbare mens genoeg te wees.
God is dood en Christenskap ook.
Gepubliseer op 09/07/2018 30/09/2018
Is rasisme ‘n sonde?
Die stam en wortels van hierdie twee begrippe is seer oud en seer eenvoudig.
Ras en ‘rasisme’
Hoe oud die woord ras is kan ek nie sê nie, so vêr ek kan sien staan dit nie in die Oera Linda Boek nie (vgl. Duits en Eng. etimologië). Wat die woord ras ‘n teken voor is en wat dit op wys, doen wel.
Hierdie woord heet SLACHT, en word by ons oorgelewer as (ge-)slag, die ge-, be- en ver- voorvoegsels versteek gewoonlik heelwat ou woorde wat ons nie gewoond aan is om sonder dit te sien nie. Sommige van hierdie woorde kan mens egter vandag nog vind in Duits, Wes-Friesies (Noord-Hollandies) en ander Noordiese tale in hulle oorspronklike vorme, sonder voorvoegsels.
Nou, mens kan duidelik sien dat die kern van ‘rasisme’ die woord ‘ras’ is. Die agtervoegsel –isme is van vreemde afkoms, en kan miskien eerder met –kunde by ons aangedui word (-kunde as agtervoegsel vind mens in die OLB by die woorde „sedekunde, kruidkunde en heelkunde”).
Indien ons ‘rasisme’ in ‘n egte Noordiese woord wil uiddruk, sal dit lui: geslagkunde.
Nou, geslagkunde of ‘rasisme’ (vgl. Calvinisme) klink vir my op die eerste oog op slag glad nie boos nie. Dit klink of dit miskien handel oor die wetenskappe van geslagte of rasse.
Iedereen weet egter dat wie homself vandag skuldig maak aan ‘rasisme’ as sondaar en satan uitgekreet word, gevolglik bespreek ek nou die eerste.
Sond en ‘sonde’
Wat is die kern en dus oorsprong van ‘sonde’ dan, vriende?
Altfriesiches Wörterbuch, Richthofen, 1840
Sond vind mens ook nie in die OLB nie, dat dit moontlik ‘n ou woord is sien ek as moontlik, daar dit min of meer dieselfde lui in meeste Noordiese tale. In Afrikaans vind ons die woord in (ge-)sond. („Heel” vind mens wel in die OLB as HÉL, en beteken by ons nog dieselfde.)
Vergelyk gesond en sonde in ‘n paar Noordiese tale:
Afrikaans en Nederlands (gesond == sonde)
Engels (sound == *sin)(*vgl. Ndl. sin)
Duits (gesund == Sünde)
Sweeds (sund == synd)
Wat moet mens nou hiervan dink? Allerdings prattel hoofstroom etimologie oor Grieks, Latyns of Hebreeuse woorde wat nie die oorsprong van ons taal is nie, en dus in meeste gevalle buite rekening gelaat kan word of ten minste ‘n laer gewig toegeskryf word. (vgl. Eng., Duits en Ndl. – Wiki)
As mens met ‘n nugter oog na hierdie woorde kyk, lyk ‘sonde’ of dit eenvoudig net die meervoud van (ge-)sond is, of iemand aandui wat die eienskap van (ge-)sondheid het, also: „hy is ‘n (ge-)sonde kêrel”.
So kan mens die titel van hierdie opstel in ander woorde stel, let op hoe anders die gevoel – en dus die invloed op mens se gees – is:
Is geslagskunde ‘n heil?
Gewis is dat as ons taal en wêreldsaanskouing nie verbasterd was deur Christenskap en die ‘Grieks-Romeinse erfenis’ van die ‘Weste’ nie, ons nogsteeds ons oeroue taal in sy oeroue reinheid sou gepraat het, en ons self teen hierdie geestelike aanval op ons lyf en siel kon weer, wat ons weer sal doen.―
(Ander tale hier)
Twee Maande Opsomming 29/08/2018
Oor Gelaatkunde 24/08/2018
Valse Skaam 09/08/2018
Togte na ‘n Dietse bloedsgemeenskap 07/08/2018
Afrika, hane en mishope 02/08/2018
Wil en tekens daarvoor 02/08/2018
Mag en onmag 30/07/2018
Huldeblik aan William L. Pierce 18/07/2018
Oor die Oera Linda Boek 13/07/2018
Oor Afrikaner Christenskap 10/07/2018
Is rasisme ‘n sonde? 09/07/2018
Die Ondergang van die Bantoestan en die Groter Prentjie 08/07/2018
Glauben und Handeln – Ein Bekenntnis der jungen Nation (Helmut Stellrecht)(1943) 07/07/2018
Waar ons nou staan 01/07/2018
Opstelle leërversameling Kies Kategorie Altland Hexekunde en wysaardery Leuens en bedrog Nuweland Uncategorised Vertalings